wickkiey/tamil-wikipedia-markdown huggingface dataset:
# திசை கோட்டுரு

கணுக்களையும் விளிம்புகளையும் கொண்ட ஒரு கோட்டுருவில், அந்தக் கோட்டுருவின் விளிம்புகளுக்குத் திசை இருக்குமானால் அது திசையுள்ள கோட்டுரு அல்லது **திசைக் கோட்டுரு** (directed graph) எனப்படுகின்றது. பொதுவாக, கோட்டுரு வரையப்படும் போது, முனைகளை அவை குறிக்கும் திசையுடன் வரைவர்.  

## வரையறை
கோட்டுருவை கணுவின் கணத்தையும், அவற்றை இணைக்கும் விளிம்புகளைக் கொண்ட கணத்தையும் கொண்டதாகக் கொள்க.  
- *G* = (*V*, *A*)
- *G* = திசை கோட்டுரு
- *V* - கணுக்களைக் கொண்ட கணம்
- *A* - விளிம்புக் கொண்ட கணம். முனைகள் வரிசைப்படுத்தப்பட்ட கணு இருமங்களால் (ordered pairs of nodes) ஆனாது.

## எடுத்துக்காட்டு

- *G* = (*V*, *A*)
- *G* = திசை கோட்டுரு
- *V* = {0, 1, 2, 3, 4, 5, 6}
- *A* = {(0,2), (0,4), (0,5), (1,0), (2,1), (2,5), (3,1), (3,6), (4,0), (4,5), (6,3), (6,5)}
# இண்டியம்(I) புரோமைடு



**இண்டியம்(I) புரோமைடு** *(Indium(I) bromide)* என்பது InBr என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இண்டியமும் புரோமினும் சேர்ந்து உருவாகும் இச்சேர்மம் சிவப்பு நிறத்தில் படிகச்சேர்மமாக காணப்படுகிறது. β-தாலியம் அயோடைடு கட்டமைப்பையொத்த சமகட்டமைப்புடனும் திரிபடைந்த பாறை உப்பு அமைப்பையும் இண்டியம்(I) புரோமைடு கொண்டிருக்கிறது. இண்டியம் உலோகத்தை இண்டியம் டிரைபுரோமைடு எனப்படும் இண்டியம் முப்புரோமைடுடன் சேர்த்து சூடுபடுத்தும்பொழுது இண்டியம்(I) புரோமைடு உருவாகிறது. இச்சேர்மம் கந்தக விளக்கில் பயன்படுத்தப்படுகிறது. கரிம வேதியியலில், α, α-இருகுளோரோகீட்டோன்களை 1-அரைல்-பியூட்டேன்-1,4-டையோன்களாக்கும் இணைப்பு வினைகளை இச்சேர்மம் முன்நகர்த்துகிறது. ஆல்க்கைல் ஆலைடுகளை ஆல்க்கைல் இண்டியம் ஆலைடுகளாகவும், நிக்கல்புரோமின் அணைவுச்சேர்மங்களை நிக்கல்-இண்டியம் பிணைப்புகளாகவும் மாற்றுவது போன்ற ஆக்சிசனேற்ற கூட்டுவினைகளில் இண்டியம்(I) புரோமைடு பங்களிக்கிறது. தண்ணீரில் நிலைப்புத்தன்மை இல்லாமல் இண்டியம் உலோகமாகவும் இண்டியம் முப்புரோமைடாகவும் சிதைகிறது. இண்டியம் இருபுரோமைடு தண்ணீரில் கரைந்து உண்மையென கருதத்தக்க, நீரில் கரையாத வீழ்படிவாக உருவாகி உடனடியாகசிதைவடைகிறது.
# சுனசேபன்

**சுனசேபன்** (Shunahshepa) பற்றிய குறிப்புகள் இந்து தொன்மவியலான ரிக் வேதத்தில் உள்ளது. ரிக் வேதத்தின் ஐதேரேய பிரம்மாணத்தில் (7.13-18), அரிச்சந்திரன் நடத்திய வேள்வியில் நர பலியாக கொடுக்கப்பட இருந்த சுனசேபனை ரிக் வேத தேவதைகள் காப்பாற்றியதாகயும், பின்னர் விசுவாமித்திரர் சுனசேபனை தேவராதன் என்ற பெயரில் தனது மூத்த மகனாக வளர்த்ததாகவும் கூறப்பட்டுள்ளது.  
சுனசேபன் நர பலி நிகழ்வு சில வேறுபாடுகளுடன் வால்மீகி எழுதிய இராமாயண காவியத்தின் பாலகாண்டத்தில் (1. 61), விளக்கப்பட்டுள்ளது.  

## ரிக் வேத ஐதரேய பிரமாணத்தில்

நாரதரின் அறிவுரையின் படி, குழந்தையில்லாத இச்வாகு குல மன்னர் அரிச்சந்திரன், குழந்தை வரம் வேண்டி, ரிக் வேத தேவர்களில் ஒருவரான வருணனை நோக்கி தவமிருந்தான். அரிச்சந்திரனுக்கு குழந்தை வரமளித்த வருணன், வருங்காலத்தில் அக்குழந்தையை தனக்கு வேள்வியில் நர பலியாக படையலிட வேண்டும் என்ற வாக்குறுதி பெற்றான்.  

வருணனின் வரத்தின் படி, அரிச்சந்திரனுக்கு லோகிதாசன் என்ற மகன் பிறந்தான். பெரியவனாக வளர்ந்த லோகிதாசன், தன்னைத் தன் தந்தையான அரிச்சந்திரன், வருணனுக்குப் பலி கொடுப்பதை அறிந்து காட்டுக்குள் தப்பி மறைந்து கொண்டான்.  

இதனால் கோபம் கொண்ட வருணன், அரிச்சந்திரனுக்கு தீராத வயிற்று நோய் உண்டாக சாபமிட்டான். எனவே அரிச்சந்திரன் கடும் வயிற்று நோயால் துன்பம் கொண்டான். இந்திரனின் அறிவுரைப்படி, அவ்வப்போது லோகிதாசன் காட்டிலிருந்து அரண்மனைக்கு வந்து அரிச்சந்திரனைப் பார்த்துச் சென்றான். ஆனால் தன்னை வேள்வியில் வருணனுக்கு நர பலியாக தரப்படுவதை லோகிதாசன் ஏற்க மறுத்துவிட்டான்.  

காட்டில் ஆறு ஆண்டுகள் அலைந்த லோகிதாசன், வறுமையின் பிடியில் சிக்கி வாழ்ந்து கொண்டிருந்த ஆங்கிரச கோத்திரத்தைச் சேர்ந்த *அஜிகர்த்தன்* எனும் முனிவரை சந்தித்து, தனக்கு பதிலாக வேள்வியில் வருணனுக்கு நர பலி கொடுப்பதற்கு, அவரது மூன்று ஆண் மகன்களில் நடுவரான சுனசேபனை, நூறு பசுக்களை விலையாகக் கொடுத்து வாங்கினான். பின் சுனசேபனையும் அவர் தந்தை அஜிகர்த்தனையும் அரண்மனைக்கு அழைத்துச் சென்றான் லோகிதாசன். நினைத்து பிரார்த்தனை செய்கையில், சுனசேபனை கட்டியிருந்த கயிறுகள் தானாக அவிழ்ந்தன. அரிச்சந்திரனின் தீராத வயிற்று வலி நோயும் குணமடைந்தது.
# சிவரிக்கீரை



**சிவரிக்கீரை** (*ஆங்கிலம்: Celery (தாவரவியல் பெயர்: Apium graveolens*), என அழைக்கப்படும் இது, அபியேசியே (*Apiaceae*) குடும்பத்தைச் சார்ந்த தாவரமாகும். சதுப்புநிலத்தில் செழித்து வளரும் இச்செடி, பண்டைக்காலத்திலிருந்து ஒரு காய்கறியாக வேளாண்மை செய்யப்பட்டு வருகிறது. இடம் மற்றும் சாகுபடியாளரைப், பொறுத்து, வித்திலை (*hypocotyl*), தண்டுகள், மற்றும் இலைகள் சமைத்து உண்ணப்படுகிறது. சிவரிக்கீரையின் விதை<nowiki/>யை ஒரு நறுமண உணவுப் பொருளாகவும் , அதனுடைய சாறு மருந்துகளாகவும் பயன்படுத்தப்படுவது குறிப்பிடத்தக்கது.  

## சான்றாதாரங்கள்
# இலாகூர் புறா


**இலாகூர் புறா** (*Lahore pigeon*) ஆடம்பரப் புறாவின் ஒரு வகையாகும். இவை உடல் அளவிற்காகவும், அமைதியான குணத்திற்காகவும் அறியப்படுகின்றன. இவை அனைத்தும் மாடப்புறாவிலிருந்து உருவானவையாகும்.  

## தோற்றம்
பல ஆண்டுகளாக இவை பாகிஸ்தானின் இலாகூர் பகுதியில் வளர்க்கப்பட்டு வருகின்றன. இவை கி.பி. 1880 களில் ஜெர்மானியர்களால் இறக்குமதி செய்யப்பட்டு கி.பி. 1960 களில் பிரபலமாயின. ஈரான், பெர்சியா முன்னர் இறைச்சிக்காகவும் தற்போது இதன் தோற்றப் பொழிவிற்காகவும் வளர்க்கப்படுகிறது.  

## உடலமைப்பு
இவற்றின் உயரம் சுமாராக 10.5 அங்குலமும், நீளம் சுமார் 11.5 அங்குலமும் இருக்கும். இவற்றின் தோள்பட்டை அகலம் சுமார் 5.5 அங்குலமாகும்.
# ஜமதக்கினி



**சமதக்கினி** (Jamadagni) ), இந்து தொன்மவியலின் படி சப்த ரிசிகளில் ஒருவரும், விஷ்ணுவின் ஆறாவது அவதாரமான பரசுராமரின் தந்தையும், ரேணுகாவின் கணவரும் ஆவார். சமதக்கினி முனிவரின் ஐந்து மகன்கள் வசு, விசுவா வசு, பிருகத்யானு, பிருத்வான்கண்வர் மற்றும் இராமபத்திரன் எனும் பரசுராமர் ஆவர்.  

## இளமை
பிருகுவின் வழித்தோன்றலான சமதக்கினி முனிவர், ரிசிக முனிவருக்கும், மன்னர் காதியின் மகள் சத்தியவதிக்கும் பிறந்தவர். சமதக்கினி என்பதற்கு *நெருப்பு* என பொருள்படும். வேதமனைத்தும் கற்ற சமதக்கினி, *பிரசினசித்து* என்ற சூரிய குல மன்னர் மகளான ரேணுகாவை மணந்து, வசு, விசுவா வசு, பிருகத்யானு, பிருத்வான்கண்வர் மற்றும் பரசுராமர் ஆகிய ஐந்து குழந்தைகளின் தந்தையானார்.  

## ரேணுகாவை கொல்லுதல்

ரேணுகா தன் பதிபக்தியின் மேன்மையால், நாள்தோறும் பச்சைக் களிமண் பானையில் ஆற்று நீரை எடுத்து வருவாள்.  

ஒரு நாள் ஆற்றுக்குச் சென்று களிமண் பானையில் நீர் எடுக்கையில், வானத்தில் தேரில் ஏறி வந்த அழகிய கந்தவர்களைக் கண்டு சில நொடிப் பொழுது வரை மயங்கினாள். இதனால் அவளது கற்புக்குக் களங்கம் ஏற்பட்டதால், பச்சைக் களிமண் உடைந்தது. எனவே வீட்டிற்கு திரும்பாமல் ஆற்றங்கரையிலே சமதக்கினி முனிவரின் வருகைக்காகக் காத்திருந்தாள்.  

ஆற்றங்கரையில் நடந்த நிகழ்வுகளை ஞானக்கண்ணால் உணர்ந்து, கோபமுற்ற சமதக்கினி முனிவர், ரேணுகாவை வெட்டிக் கொல்ல தன் மூத்த மகன்களுக்கு ஆணையிட்டார். அவர்கள் மறுக்கவே, அவர்களைக் கல்லாகப் போகும்படி சபித்தார். தன் கடைசி மகன் பரசுராமர் முன்வந்து, தந்தையின் ஆணைக்கிணங்க, தனது தாயைக் கோடாரியால் வெட்டித் தலையைத் துண்டித்தார்.  

பின்னர் அமைதியடைந்த சமதக்கினி, பரசுராமருக்கு வழங்கிய வரங்களின் படி ரேணுகாவின் துண்டிக்கப்பட்ட தலை, உடலுடன் இணைந்து உயிர் பெற்றாள். கல்லான மூத்த சகோதர்கள் மீண்டும் உயிர் பெற்றனர்.  

## இறப்பு
ஒரு முறை ஆயிரம் கரங்கள் கொண்ட ஏயேய நாட்டு மன்னர் கார்த்தவீரிய அருச்சுனன், சமதக்கினி முனிவரின் ஆசிரமத்திற்கு வந்தார். சமதக்கினி வளர்த்துக் கொண்டிருந்த காமதேனுவின் மகளான **சபலை** எனும் தெய்வீகப் பசுவவை கார்த்தவீரிய அருச்சுனன் கேட்டார். தர மறுக்கவே, சமதக்கினி முனிவரிடமிருந்து வலுக்கட்டாயமாக சபலை பசுவை கவர்ந்து சென்றான்.  

இச்செய்தியை சமதக்கினி முனிவர் பரசுராமரிடம் தெரிவித்தார். கோபமுற்ற பரசுராமர் கார்த்தவீரிய அருச்சுனனை தனது கோடாரியால் தலையைத் துண்டித்தார். பழிக்குப் பழியாக கார்த்தவீரிய அருச்சனனின் மூன்று மகன்கள், பரசுராமர் ஆசிரமத்தில் இல்லாத நேரத்தில், சமதக்கினி முனிவரைக் கொன்றனர். இதனால் கோபமுற்ற பரசுராமர், சத்திரிய மன்னர்களின் 21 தலைமுறையினரின் தலைகளைத் தனது கோடாரியால் சீவிக் கொல்வதாக சபதமெடுத்தார்.
# சேரன்மகாதேவி அம்மைநாதர் கோயில்



**சேரன்மகாதேவி அம்மைநாதர் கோயில்** என்பது தமிழ்நாடு, திருநெல்வேலி மாவட்டம், சேரன்மகாதேவியிலுள்ள ஒரு சிவாலயமாகும். இச்சிவாலயம் நவகைலாயங்களில் இரண்டாவதாக சந்திரனுக்குரியத் தலமாகக் கருதப்படுகிறது. இத்தலத்தின் மூலவர் கைலாசநாதர், அம்மைநாதர் என்றும், அம்மன் ஆவுடைநாயகி என்றும் அழைக்கப்படுகின்றனர்.  

## தமிழ்நாடு அரசு இணையதளம்
- Arulmigu Kailasanathar(Ammainathar) Temple Cheran Mahadevi (Chandran)
- Arulmigu Ammainathar Temple - Tirunelveli
# ஒருங்குதொடர் தொகுப்புமுறை

**ஒருங்குதொடர் தொகுப்புமுறை** *(Convergent synthesis)* என்பது வேதியியலில், பெரும்பாலும் கரிம வேதியியலில் பயன்படுத்தப்படும் ஒரு தயாரிப்புமுறை உத்தியாகும். பலவடுக்கு தொகுப்பு முறையின் செயல்திறனை மேம்படுத்துவது இவ்வுத்தியின் நோக்கமாகும். இத் தொகுப்பு முறையில், ஒரு சிக்கலான மூலக்கூறின் எளிய தனித்தனிக் கூறுகள் முதல்நிலை வினை, இரண்டாம்நிலை வினையெனத் தனித்தனியே தொகுக்கப்படுகின்றன. தனித்தனியாகத் தயாரிக்கப்பட்ட இவையிரண்டும் ஒன்று சேர்ந்து இறுதியாக சிக்கலான மூலக்கூறைத் தருகின்றன. நேரிடையான ஒருபடித் தொகுப்புமுறையில், அடுத்தடுத்த படிநிலை வினைகளின் போது ஒட்டுமொத்த உற்பத்தி வீதம் விரைவாக குறைந்துவிடுகிறது.  

::ஏ → பி → சி → டி  

ஒவ்வொரு வினையிலும், ஒருவேளை 50% உற்பத்தியிருக்கும் என்று கருதினால் ஏ இலிருந்து டி இன் தயாரிப்பு வெறும் 12.5% மட்டுமேயாகும்.  

இதுவே ஒருங்குதொடர் தொகுப்புமுறை எனில்,  

::ஏ → பி (50%)  
::சி → டி (50%)  
::பி + டி → இ (25%)  

ஒட்டுமொத்த வினையில் இ 25% விளைகிறது என்பது சற்று ஆறுதலாகும். சிக்கலான கலப்பு மூலக்கூறுகளைத் தொகுப்பு முறையில் தயாரிக்கவும், தனித்தனியான சிறிய துண்டுகளை இணைத்துப் பிணைக்கவும் மற்றும் தனித்தனி மூலக்கூறுகளைத் தொகுக்கவும் ஒருங்குதொடர் தொகுப்புமுறை பயன்படுத்தப்படுகிறது.  

- தெந்திரைமர் தொகுப்புமுறை அல்லது அடுக்குக் கிளைத்தொகுப்பு முறையில் இந்த ஒருங்குதொடர் தொகுப்புமுறை உத்தி பயன்படுத்தப்படுகிறது. இதனால், மரபார்ந்த முறையில் முன்னரே உறுதி செய்யப்பட்ட எண்ணிக்கையில் கிளைகள் மைய உள்ளகத்துடன் இணைகின்றன.
- அதிகபட்சமாக 300 அமினோ அமிலங்கள் வரை கொண்ட புரதங்கள், ஒருங்குதொடர் தொகுப்புமுறை உத்தியின் மூலம் வேதியியல் இணைப்புப் பெற்று உருவாகின்றன.
- உதாரணமாக சேர்மம் பையோயானகின் ஏ தயாரிப்பின் இறுதிநிலை (ஒளிவேதியியல்[2+2]வளையக்கூட்டு வினை) முடிவுத் தொகுப்பு வினையில் ஒருங்குதொடர் தொகுப்புமுறை உத்தி பயன்படுத்தப்படுகிறது.

:
# தோட்டப் பூண்டு



**தோட்டப் பூண்டு** (*ஆங்கிலம்: Chervil (தாவரவியல் பெயர்: Anthriscus cerefolium*), என அழைக்கப்படும் இத்தாவரத்தை, சில நேரங்களில் தோட்டத்திலுள்ள பூண்டிலிருந்து வேறுபடுத்தி அறிய, இச்செடியை வோக்கோசு, (*parsley*) அல்லது "பிரஞ்சு வோக்கோசு" (*French parsley*) என்றும், அழைக்கப்படுகிறது. அபியேசியே குடும்பத்தைச் சார்ந்த இத்தாவரம், மூலிகை வகையின் நுட்பமான ஆண்டுத் தாவரமாகும். மிர்ரப் பிசின் போன்ற நறுமணத்துடன் கூடிய ஆவியாகும் எண்ணெய் காரணமாக இது முன்னர் மிர்கிசு என்று அழைக்கப்பட்டது.
# சவூதி தேசிய நாள்



**சவூதி அரேபியா தேசிய நாள்** (*Saudi Arabia National Day அரபு: اليوم الوطني*) சவூதி அரேபியாவில், ஆண்டுதோறும் செப்டம்பர் 23 ஆம் நாளில் கொண்டாடப்படுகிறது. இந்நாள், சவுதி இராச்சியத்தின் முதல் அரசரான அப்துல்லாஹ் பின் அப்துல் அசீஸ் என்பவரை நினைவுகூரும் வகையில் 1932 ஆம் ஆண்டுமுதல் கொண்டாடப்பட்டு வருகிறது.  

## சிறப்பு விழா
சவூதி தேசிய நாளை ஆடம்பரமாகவும், கோலாகலமான விழாவாக கொண்டாட சவூதி அரேபியா முழுவதும் சாலைகள், மற்றும் கட்டிடங்கள் உள்ளிட்ட இடங்களில் சவூதியின் கொடிகளால் அலங்கரிக்கப்படுகிறது. மேலும் அனைவரையும் சிறப்பிக்கும் நிகழ்ச்சிகள், மற்றும் பொதுக்கூட்டங்கள் நடத்தப்படுகின்றன. சவூதியின் பெரும் நிறுவனங்களில் ஒன்றான "அப்துல் லத்தீப் ஜமீல் சமூக குழுமம்" (*Abdul Latif Jameel Community Initiatives ALJCI*) என்ற நிறுவனமும், ஜித்தா நகராட்சியும் இணைந்து இக்கொடிக்கம்பத்தை சவூதி அரேபியாவிற்காக நிறுவியுள்ளன.  

## சான்றாதாரங்கள்
# விரிதொடர் தொகுப்புமுறை

**விரிதொடர் தொகுப்புமுறை** *(Divergent synthesis)* என்பது வேதியியல் தொகுப்பு முறையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். பெரும்பாலும் ஒருங்குதொடர் தொகுப்புமுறை அல்லது நேரியலான ஒருபடித் தொகுப்புமுறை போன்ற தயாரிப்பு முறைகளுக்கு இம்முறை ஒரு மாற்று வழிமுறையாக கருதப்படுகிறது.  

மூலக்கூறு ஒன்றை ஒரு தொகுதி வினைபடு பொருள்களுடன் வினைபுரிய வைத்து புதியப் புதிய வேதிச்சேர்மங்களின் தொகுப்பை உற்பத்தி செய்வது இவ்வுத்தியின் ஒரு தயாரிப்பு முறையாகும். இவ்வாறு உற்பத்தியான தொகுப்பிலுள்ள முதல்தலைமுறை சேர்மங்கள் ஒவ்வொன்றும் மேலும் வினைபுரிந்து அடுத்த தலைமுறைச் சேர்மங்களை உருவாக்கும். விரிதொடர் தொகுப்புமுறையில் ஏராளமான புதிய சேர்மங்கள் விரைவாக விரிவடைகின்றன.  

- முதல் தலைமுறையில் ஏ சேர்மம் ஏ1, ஏ2, ஏ3, ஏ4, ஏ5 சேர்மங்களை உற்பத்தி செய்கிறது
- இரண்டாவது தலைமுறையில் ஏ1 சேர்மம் ஏ11, ஏ12, ஏ13 சேர்மங்களை உற்பத்தி செய்கிறது.

உதாரணமாக, விரும்பத்தகுந்த பண்புகளுடன் கூடிய சர்க்கரைச் சேர்மங்களின் தொகுப்பை இம்முறையில் உற்பத்தி செய்து தொகுக்க முடியும்.  

மையக்கருவாக ஒரு மூலக்கூறை எடுத்துக் கொண்டு அதிலிருந்து தொடங்கி, மேலும் மேலும் கட்டுமானத் தொகுதிகளைச் மைய மூலக்கூறுடன் சேர்த்து அடுத்தடுத்த தலைமுறை சேர்மங்களை தயாரிப்பது விரிதொடர் தொகுப்புமுறையின் மற்றொரு வகையாகும். தெந்திரைமர் தொகுப்புமுறை அல்லது அடுக்குக் கிளைத்தொகுப்பு முறை இதற்குச் சிறந்த உதாரணமாகும். ஒவ்வொரு தலைமுறையிலும் ஒரு புதிய ஒருபடி வினைபுரிந்து கோளத் தொகுப்பின் மேற்பரப்பு வளர்கிறது.  

## பன்முகத்தன்மை சார்ந்த தொகுப்புமுறை

பன்முகத்தன்மை சார்ந்த தொகுப்புமுறை உத்தியில், மூலக்கூறுத் தொகுப்புகள் பன்முகக் கூட்டை நோக்கி விரைவாகச் செலுத்தப்படுகின்றன .  
பெடாசிசு வினையில், விளைபொருள் (1) புரோபார்கைல் புரோமைடுடன் சேர்க்கப்பட்டு, ஐந்து வேதிவினைக் குழுக்களுடன் கூடிய தொடக்கச் சேர்மத்தை (2) உருவாக்குகிறது . இம்மூலக்கூறுடன் பல்வேறு வினையாக்கிகளைச் சேர்த்து தனித்தன்மை மிக்க முதல்தலைமுறையில் மூலக்கூற்றுக் கூடுகளை உருவாக்க முடியும்  

.
# சி. கே. சரஸ்வதி


**சி. கே. சரஸ்வதி** (இறப்பு: 1997) பழம்பெரும் தமிழ்த் திரைப்பட நடிகையாவார். இவர் நகைச்சுவை, குணசித்திரப் பாத்திரங்களிலும், பின்னர் வில்லி கதைப்பாத்திரங்களில் நடித்தார். சரஸ்வதி 1950 தொடங்கி 1990 வரை ஏறத்தாழ 40 ஆண்டுகளுக்கு மேலாக தமிழ்த் திரைப்படங்களில் நடித்தார்.  

## நடித்த திரைப்படங்கள்
1. என் மகன் (1945)
1. நல்லவன் (1945)
1. திகம்பர சாமியார் (1950)
1. மருதநாட்டு இளவரசி (1950)
1. சுதர்ஸன் (1951)
1. மாப்பிள்ளை (1952)
1. அழகி (1953)
1. இன்ஸ்பெக்டர் (1953)
1. இல்லற ஜோதி (1953)
1. 
1. குமாஸ்தா (1953)
1. ரோஹிணி (1953)
1. லட்சுமி (1953)
1. மாமன் மகள் (1955)
1. மேனகா (1955)
1. சதாரம் (1956)
1. சமய சஞ்சீவி (1957)
1. சௌபாக்கியவதி (1957)
1. பதி பக்தி (1958)
1. நல்ல இடத்து சம்பந்தம் (1959)
1. காவேரியின் கணவன் (1959)
1. கூடி வாழ்ந்தால் கோடி நன்மை(1959)
1. நான் சொல்லும் ரகசியம் (1959)
1. பாகப்பிரிவினை (1959)
1. மரகதம் (1959)
1. எங்கள் செல்வி (1960)
1. பொன்னித் திருநாள் (1960)
1. எல்லாம் உனக்காக (1961)
1. பாக்கிய லட்சுமி (1961)
1. ஶ்ரீவள்ளி (1961)
1. பாசம் (1962)
1. படித்தால் மட்டும் போதுமா (1962)
1. பார்த்தால் பசி தீரும் (1962)
1. பாத காணிக்கை (1962)
1. நானும் ஒரு பெண் (1963)
1. நவராத்திரி (1964)
1. என் கடமை (1964)
1. ஆசை முகம் (1965)
1. மகாகவி காளிதாஸ் (1966)
1. குமரிப் பெண் (1966)
1. தில்லானா மோகனாம்பாள் (1967)
1. லட்சுமி கல்யாணம் (1968)
1. இரு கோடுகள் (1969)
1. திருடன் (1969)
1. எங்க மாமா (1970)
1. குலமா குணமா (1971)
1. பிராப்தம் (1971)
1. வசந்த மாளிகை (1972)
1. ராஜபார்ட் ரங்கதுரை (1973)
1. வாணி ராணி (1974)
1. மனிதனும் தெய்வமாகலாம் (1975)
1. நவரத்னம் (1975)
1. உழைக்கும் கரங்கள் (1976)
1. புண்ணிய பூமி (1978)
1. வட்டத்துக்குள் சதுரம் (1978)
1. சின்னதம்பி (199)
1. பிரம்மா (1991)
1. ஒண்ணா இருக்க கத்துக்கணும் (1992)
1. சக்கரைத் தேவன் (1993)
# ரைட் லவ்லிவுட் விருது



**ரைட் லவ்லிவுட் விருது**, (Right Livelihood Award) நோபல் பரிசுக்கு மாற்றாக கருதப்படுகிறது.சுற்றுச்சூழவியல் பாதுகாப்பு, மனித உரிமைகள், நிலையான வளர்ச்சி, சுகாதாரம், கல்வி மற்றும் பொது அமைதி ஆகிய துறைகளில் சிறப்பாக பணியாற்றிய தனிநபர்களுக்கும், தொண்டு நிறுவனங்களுக்கும் இவ்விருது வழங்கப்படுகிறது. இவ்விருது இரண்டு இலட்சம் யூரோ மதிப்பு கொண்டது.
# தீபா மாலிக்



**தீபா மாலிக்** (*Deepa Malik*) [பிறப்பு: 30 செப்டம்பர், 1970] இந்தியாவின் அரியானாமாநிலத்தைச் சார்ந்தவர் ஆவார். இவர் ரியோ டி ஜெனிரோவில் நடந்த இணை ஒலிம்பிக் விளையாட்டுக்களில் மகளிருக்கான குண்டு எறிதல் போட்டியில் 4.61 மீட்டர் தூரத்திற்குக் குண்டு எறிந்து வெள்ளிப் பதக்கம் பெற்று சாதனை படைத்தவர். ஈட்டி எறிதல், நீச்சல், மோட்டர் வாகனம் ஓட்டுதல் ஆகியவற்றிலும் வல்லவர். சிறந்த பேச்சாளரும் ஆவார்.  

தீபா மாலிக் ஒரு மாற்றுத் திறனாளர் ஆவார். அவருடைய இடுப்புக்கு கீழே உறுப்புகள் பாதிக்கப்பட்டவர். சக்கர நாற்காலியின் உதவியினால் இயங்கி வருபவர்.  
இவரது 26 வயதில் இவரது முதுகுத்தண்டில் ஏற்பட்ட கட்டியை அகற்ற அறுவை செய்யப்பட்டது.163 தையல்கள் போடப்பட்டன. அறுவைச் சிகிச்சைக்குப் பின் அவரது மார்புப் பகுதிக்கீழே உறுப்புகள் செயலிழந்தன. சக்கர நாற்காலியில் இருந்த படியே குண்டு எறிதல், ஈட்டி எறிதல் முதலிய போட்டிகளில் பயிற்சி எடுத்துக் கொண்டார். மாற்றுத்திறனாளர்களுக்கான போட்டிகளில் கலந்து கொண்டு பரிசுகளையும் பதக்கங்களையும் பெற்றார். தொடர்ந்து தேசிய, சர்வதேசப் போட்டிகளில் கலந்து கொண்டு திறமைகளை வெளிப்படுத்தினார். யமுனை நதியில் நீரோட்டத்திற்கு எதிராக ஒருகிலோமீட்டர் தூரம் நீந்தி லிம்கா சாதனைப் பட்டியலில் இடம் பிடித்தார். பல்வேறு போட்டிகளில் சாதனை படைத்த தீபா மாலிக் அர்ஜுனா விருதையும் பெற்றுள்ளார். இவ்விருதினைப் பெறும் முதல் மாற்றுத்திறனாளி வீராங்கணை அவர் தான். 2017 மரார்ச் மாதம் இந்தியக் குடியரசுத்தலைவர் கைகளால் பத்ம ஸ்ரீ விருதையும் பெற்றுள்ளார். 2019 ஆம் ஆண்டிற்கான ராஜீவ் காந்தி கேல் ரத்னா விருது மற்றும் 2012 ஆம்  
ஆண்டிற்கான அருச்சுனா விருது இவருக்கு வழங்கப்பட்டது.  

## வாழ்க்கை
தீபா மாலிக்கின் கணவர் பிக்ரம் சிங் மாலிக் ஒரு இராணுவ அதிகாரி. மனைவியின் அறுவைச்சிகிச்சையின் போது கார்கில் போரில் போர்க்களத்தில் இருந்தார். அறுவைச்சிகிச்சைக்குப்பின் பணியை விடுத்து மனைவிக்கு உறுதுணையாக இருந்துள்ளார். இவர்களுக்கு இரண்டு மகள்கள் உள்ளார்கள்.  

## மேற்கோள்

## மேலும் பார்க்க
https://www.theguardian.com/sport/2012/aug/30/paralympics-2012-india-deepa-malik
# ஓருலைத் தொகுப்புமுறை

**ஓருலைத் தொகுப்புமுறை** *(One-pot synthesis)* என்பது வேதியியல் வினையின் செயல்திறனை மேம்படுத்துவதை இலக்காகக் கொண்ட ஒரு தயாரிப்பு உத்தியாகும். இவ்வுத்தியின்படி, ஒரு வினைபடுபொருள் ஒரே குடுவையில் அடுத்தடுத்த வேதிவினைகளுக்கு உட்படுத்தப்படுகிறது. இவ்வகையான ஓருலை தயாரிப்பு முறை வேதியியலர்களால் விரும்பப்படுகிறது. ஏனெனில் மிகநீண்ட பிரித்தெடுக்கும் செயல்முறையையும், இடைநிலை வேதிச்சேர்மங்களைத் தூய்மைப்படுத்தவும் செலவிடப்படும் நேரத்தைக் குறைத்து, அவர்களால் மேலும் உற்பத்தியை அதிகரிக்கும் செயல்முறையில் ஈடுபடமுடியும்.  

திரோப்பினோன் தயாரிக்க உதவும் மொத்தத் தொகுப்புமுறை அல்லது காசுமான் இண்டோல் தொகுப்புமுறை, இத்தகைய ஓருலை தொகுப்புமுறைக்கு சரியான உதாரணமாகும்.ஓசெல்டாமிவிர் போன்ற பன்முக முப்பரிமான மையங்களைக் கொண்ட சிக்கலான சேர்மங்களை உற்பத்தி இலக்காகக் கொண்டு ஓரு வரிசையொழுங்கில் ஓருலை தொகுப்புமுறையைப் பயன்படுத்த முடியும்.  

இம்முறை ஒட்டுமொத்தமாகத் தேவைப்படும் படிநிலைகளின் எண்ணிக்கையை கணிசமாக சுருக்குகிறது. இதனால் முக்கிய வணிக பாதிப்புகளையும் ஏற்படுத்துகிறது.  

வினையாக்கிகள் அனைத்தையும் ஒரேநேரத்தில் உலையில் சேர்த்து மேற்கொண்டு எந்தச் செயலையும் செய்யாமல் இருப்பதால், ஓருலை தொகுப்புமுறையானது ஒடுக்கத் தொகுப்புமுறை என்றும் அழைக்கப்படுகிறது.  

இப்படிப்பட்ட ஒரு செயல்முறையில் , 3-என்-தோசிலமினோபீனால் **I** உடன் அக்ரோலீன் **II** வினைபுரிந்து ஐதராக்சில் குழு பதிலீடு செய்யப்பட்ட குயினோலினை **III** செயல் மற்றும் இடைநிலைகள் ஏதுமின்றி நான்கு வரிசையொழுங்கு படிநிலைகளில் அளிக்கிறது
# தாரைப் புறா


**டிரெம்பட்டர் புறா** (*Trumpeter pigeon*) ஒர் ஆடம்பரப் புறா வகையாகும். இவ்வகைப் புறாக்கள் மெதுவான சிரிப்பைப்போல ஒலிக்கும் அவற்றின் சத்ததிற்காக இப்பெயரைப் பெற்றுள்ளன. சத்த வேறுபாட்டின் அடிப்படையில் இவை வகைப்படுத்தப்பட்டுள்ளன. இவை அனைத்தும் தேர்ந்தெடுத்த இனப்பெருக்க முறையால், மாடப் புறாவிலிருந்து உருவாக்கப்பட்டவையாகும்.  

## வகைகள்
- அரேபிய தாரைப் புறா
- பொகாரா தாரைப் புறா
- டிரெசுடன் தாரைப் புறா
- ஆல்டென்பர்கர் தாரைப் புறா
- ஆங்கிலேய தாரைப் புறா
- பிராங்கோனிய தாரைப் புறா
# பிரம்மவர்த்தம்

பிரம்மவர்த்தப் பகுதி (ஆரஞ்சு நிறம்)]]  
**பிரம்மவர்த்தம்** (Brahmavarta), சரசுவதி ஆற்றுக்கும் காகர் ஆற்றுக்கும் இடைபட்ட குறுகிய பகுதி என மனுதரும சாத்திரம் எனும் தொன்மை வாய்ந்த இந்து சமய நூலில் குறிப்பிடப்பட்டுள்ளது. ஆரியர்கள் குறுகிய பிரம்மவர்த்தப் பகுதிகளில் முதலில் குடியேறினர். இப்பகுதிகளில் தான் முதலில் இருக்கு வேதம் வெளிப்பட்டதாகக் கருதப்படுகிறது. சரசுவதி ஆறு பிரம்மவர்த்தத்தின் புனித ஆறாகும். பிரம்மவர்த்ததின் அருகில் உள்ள பகுதிகளில் குருச்சேத்திரம், மத்சயம், பாஞ்சாலம், சூரசேனம் புகழ் வாய்ந்தவைகள்.  

பிரம்மவர்த்தப் பகுதியில் மிலேச்சர்களின் ஆதிக்கம் அதிகரிக்கவே, ஆரியர்கள் தென்கிழக்கு நோக்கி வட இந்தியா எனப்படும் ஆரியவர்த்தம் பகுதிகளில் குடியேறினர்.  

## இதனையும் காண்க
- ஆரியவர்த்தம்
# பி. கே. சரஸ்வதி


**பி. கே. சரஸ்வதி** (*P. K. Saraswathi*) தென்னிந்தியத் திரைப்பட நடிகையும், பரதநாட்டியக் கலைஞரும் ஆவார்.  

## திரையுலக வாழ்க்கை
கேரள மாநிலத்தைச் சேர்ந்த எர்ணாகுளத்தை அடுத்த திருப்பூணித்துறை என்ற ஊரைச் சேர்ந்தவர். பரவேலி என்பது இவரது இயற்பெயர். தந்தை குமாரன் நாயர் கொச்சி சமத்தானப் பட்டாளத்தில் பணியாற்றியவர். சிறு வயதிலேயே தந்தையை இழந்த இவர் தாயார் நாராயணி அம்மையாரின் பொறுப்பில் வளர்ந்தார். சகோதரி கமலாவும் சில படங்களில் உப பாத்திரங்களில் நடித்து வந்தார்.  
1. மாணாவதி (1952)
1. மாப்பிள்ளை (1952)
1. அமரகவி (1952)
1. உலகம் (1953)
1. நாம் (1953)
1. இன்ஸ்பெக்டர் (1953)
1. துளி விசம் (1954)
1. நண்பன் (1954)
1. நல்லவன் (1955)
1. மூன்று பெண்கள் (1956)

## குடும்பம்
எழுத்தாளரும் நடிகருமான வி. என். சம்பந்தம், இவரின் கணவராவார். சரஸ்வதி நடித்த மாப்பிள்ளை எனும் திரைப்படத்திற்கு சம்பந்தம் திரைக்கதையும், வசனமும் எழுதியிருந்தார்.
# அசிட்டமினோசலோல்



**அசிட்டமினோசலோல்** *(Acetaminosalol)* என்பது C<sub>15</sub>H<sub>13</sub>NO<sub>4</sub>.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.  

சாலிசிலிக் அமிலமும் பாராசிட்டமாலும் சேர்ந்து நிகழும் எசுத்தராக்கல் வினையில் விளைபொருளாக அசிட்டமினோசலோல் உருவாகிறது. 19 ஆம் நூற்றாண்டின் பிற்பகுதியிலும், 20 ஆம் நூற்றாண்டின் முற்பகுதியிலும் ஒரு வலி நிவாரணியாக சலோபென் என்ற வர்த்தகப் பெயருடன் பேயர் என்பவரால் இச்சேர்மம் சந்தைப்படுத்தப்பட்டது.  

## செயல்பாடும் பயன்களும்

சூடான காரக் கரைசலில் அசிட்டமினோசலோல் சாலிசிலிக் அமிலமாகவும் பாராசிட்டமாலாகவும் உடைகிறது. ஊசிமூலம் உடலுக்குள் செலுத்தப்பட்டாலும் அசிட்டமினோசலோல் குடலுக்குள் சிதைவடைந்து விடுகிறது.  

கடுமையான வாதநோய் சிகிச்சையில் சாலிசிலிக் அமிலத்திற்கு மாற்றாகவும், சிறுகுடல் வலி நிவாரணியாகவும் இச்சேர்மம் பயன்படுத்தப்படுகிறது. அக்காலத்தில் பயன்படுத்தப்பட்டு வந்த பாதுகாப்பான குடல்வலி நிவாரணியான சலோலுக்கு சமமான சக்தி கொண்டதாகவும் அதைவிட பாதுகாப்பு மிக்கதாகவும் இது கருதப்பட்டது. சுவையற்றதாகவும் எளிமையாக பயன்படுத்தக்கூடியதாகவும் அசிட்டமினோசலோல் விளங்குகிறது.
# மும்மைத்தரவுத்தளம்

**மும்மைத்தரவுத்தளம்** (Triplestore) என்பது வள விபரிப்புச் சட்டகத்தின் அடிப்படை அலகுகளான மும்மைகளைச் சேமிக்க மீட்ட பயன்படும் சிறப்புத் தரவுத்தளம் ஆகும். மும்மைத் தரவுகள் எழுவாய்-பயனிலை-செயற்படுபொருள் ஆகத் தொகுக்கப்பட்டு இருக்கும். இவற்றைக் கையாழவென சிறப்பான வடிவமைப்பை மும்மைத்தரவுத்தளம் கொண்டுள்ளது.  

மும்மைத்தரவுத்தளம் தொடர்புசால் தரவுத்தளம் போன்றதே. இதில் வினவல் மொழி ஒன்றினைப் பயன்படுத்தி தரவுகளைச் சேர்க்க முடியும், மாற்ற முடியும், வினவ முடியும்.  

## எடுத்துக்காட்டு வினவல்
பின்வரும் SPARQL வினவல் தரவுத்தளத்தில் dc:creator பண்பையும், <http://example.com:8080/fcrepo/rest/எழுத்தாளர்1> மதிப்பையும் கொண்ட எல்லா மும்மைகளையும் தரும்படி வினவுகிறது.  

<source lang="sparql">  
PREFIX ldp: <http://www.w3.org/ns/ldp#>  
PREFIX dc: <http://purl.org/dc/elements/1.1/>  
prefix rdfs: <http://www.w3.org/2000/01/rdf-schema#>  
prefix owl: <http://www.w3.org/2002/07/owl#>  

SELECT ?subject ?predicate ?object  
WHERE {  
?subject dc:creator <http://example.com:8080/fcrepo/rest/எழுத்தாளர்1>  
}  
LIMIT 25  
</source>  

எடுத்துக்காட்டு விடை, RDF/xml வடிவத்தில்.  
<source lang="xml">  
<?xml version="1.0"?>  
<sparql xmlns="http://www.w3.org/2005/sparql-results#">  
<head>  
<variable name="subject"/>  
<variable name="predicate"/>  
<variable name="objectWHERE"/>  
</head>  
<results>  
<result>  
<binding name="subject">  
<uri>http://example.com:8080/fcrepo/rest/நூல்1</uri>  
</binding>  
</result>  
<result>  
<binding name="subject">  
<uri>http://example.com:8080/fcrepo/rest/நூல்2</uri>  
</binding>  
</result>  
</results>  
</sparql>  
</source>
# ஆர்க்காங்கல் (புறா)



**ஆர்க்காங்கல் புறா** (*Archangel pigeon*) என்பவை ஆடம்பரப் புறா வகையைச் சேர்ந்தவை ஆகும். இவை அவற்றின் வழக்கத்திற்கு மாறான உலோகம் போன்ற இறகு நிறத்திற்காக அறியப்படுகின்ற புறா வகையாகும். இவை அனைத்தும் மாடப் புறாவிலிருந்து உருவானவையாகும். இவை 12 அவுன்சு அளவுள்ள சிறிய புறா வகையாகும். இவை கால்களில் இறகற்றும், கருப்பு ஆரஞ்சு நிறக் கண்களுடனும் காணப்படுகின்றன. இவை கொண்டையுடன் அல்லது கொண்டையற்றும் காணப்படுகின்றன. இவற்றின் உடல் வெண்கல அல்லது தங்க நிறத்திலும், இறக்கைகள் கருப்பு, வெள்ளை, நீல நிறத்திலும் காணப்படுகின்றன.
# டானிஸ் சுவாபியன்



**டானிஸ் சுவாபியன்** பல ஆண்டுகள் தேர்ந்தெடுக்கப்பட்ட தேர்ந்தெடுத்த கலப்பினப்பெருக்க முறையால் உருவாக்கப்பட்ட புறா இனமாகும். இவ்வினம் மாடப் புறாவிலிருந்தே உருவாக்கப்பட்டதாகும். இவை வெள்ளி, நீல, சாம்பல் மஞ்சள், சாம்பல் சிவப்பு மற்றும் அரக்குப் பட்டை வண்ணங்களில் காணப்படுகின்றன.  

## தோற்றம்
இவை பிரான்சு மற்றும் ஹாலந்து நாடுகளில் இசுடார்லிங் புறாவிலிருந்து உருவாக்கப்பட்டு கி.பி.1840களில் டென்மார்க்கிற்கு ஏற்றுமதி செய்யப்பட்டன.
# துரிஞ்சன் பீல்டு புறா


**துரிஞ்சன் பீல்டு புறா**, இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. துரிஞ்சன் பீல்டு மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை விதவிதமான வண்ண இறகுகளுக்காக அறியப்படுகிறது. துரிஞ்சன் பிரெஸ்ட், துரிஞ்சன் மாங்கு, துரிஞ்சன் சீல்டு, துரிஞ்சன் ஒயிட்டைல், துரிஞ்சன் இசுபாட்டு உள்ளீட்டவை இவற்றின் வகையாகும். இவை கால்களில் இறகற்று காணப்படுகின்றன.
# பனிப் புறா



**பனிப் புறா**, பல ஆண்டுகள் தேர்ந்தெடுத்த இனப்பெருக்க முறையால் உருவாயின. பனிப் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். சார்லஸ் டார்வின் உயிரினங்களின் தோற்றம் புத்தகத்தை எழுதுவதற்கு மூன்று வருடங்களுக்கு முன் கி.பி.1856ல் பனிப் புறாக்களை வளர்த்தார்.  

## வடிவமைப்பு
இவை நீலநிற பனிக்கட்டி போன்ற வண்ணத்தில் காணப்படுகின்றன. இவை முதன்முதலில் ஜெர்மனி மற்றும் போலந்தில் வளர்க்கப்பட்டன. இவை ஒவ்வாமை உள்ளவர்களுக்கு ஏற்றவையல்ல என்று குறிப்பிடப்படுகின்றன.
# சாக்சன் பீல்டு புறா


**சாக்சன் பீல்டு புறா** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. சாக்சன் பீல்டு புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். சாக்சன் பிரெஸ்ட், சாக்சன் மாங்கு, சாக்சன் பிரைஸ்ட், சாக்சன் ரிவர்சீவிங், சாக்சன் சீல்டு, சாக்சன் இசுபாட்டு, சாக்சன் வைட்டைல் உள்ளிட்டவை இவற்றின் வகையாகும்.
# ஆப்பிரிக்க ஆந்தைப் புறா



**ஆப்பிரிக்க ஆந்தை** (African Owl) மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் துனீசியாவில் உருவாயின. கி.பி.19ம் நூற்றாண்டின் கடைசியில் இங்கிலாந்துக்கு ஏற்றுமதி செய்யப்பட்டன. ஆப்பிரிக்கன் ஆந்தை மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும்.  

## வடிவமைப்பு
புத்தகத்திலிருந்து]]  
இவை சிறிய அலகிற்காக அறியப்படுகின்றன. மற்ற ஆந்தை வகைப் புறாக்களைப்போலவே இவற்றின் மார்பக முன்பகுதியில் 'ஜபோட்' எனப்படும் தனி இறகுகள் காணப்படுகின்றன. இவற்றின் கூடுகளை சுத்தமாக வைத்திருப்பது அவசியமாகும், இல்லையெனில் அவை கூட்டமாக இறக்கின்றன.
# கீழை சுருள் புறா



**கீழை சுருள் இறகு புறா** என்பது ஆடம்பரப் புறா வகையைச் சேர்ந்த புறா ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை துருக்கியைச் சேர்ந்த புறா வகையாகும். இவை உதுமானியப் பேரரசர்களுக்காக மனிசா அரண்மனை, துருக்கியில் வளர்க்கப்பட்டன. மனிசா மேற்கு துருக்கியில் இருந்த உதுமானிய நகரமாகும். இது ஹங்கரி (சுல்தானின் பறவை) என்றழைக்கப்பட்டது. இவை பல வகையாகப் பிரிக்கப்பட்டுள்ளன, இவற்றுள் *பிளாண்டிநெட்* மற்றும் *சாடிநெட்* முக்கியமானவை..  

இவற்றின் முன்னோர் வகையானது இன்றும் "பழைய கீழை சுருள்" என்று பாதுகாக்கப்படுகிறது.  

## பார்வைக்கு
# மக்கள் சீனக் குடியரசு தேசிய நாள்


**மக்கள் சீனக் குடியரசு தேசிய நாள்** (*National Day of the People's Republic of China எளிய சீனம்: 国庆节; பின்யின்: Guóqìng jié*) மக்கள் சீனக் குடியரசு, தங்கள் தேசிய நாள் கொண்டாட, பொது விடுமுறையுடன் ஆண்டுதோறும், அக்டோபர் 1 ஆம் நாளில் கொண்டாடுகிறது. தியனன்மென் சதுக்கம்த்தில் நடந்த ஒரு விழாவில், 1949, அக்டோபர் 1 இல், மக்கள் சீனக் குடியரசு (*PRC*), நிறுவப்பட்டது. ஆனால் ஒன்று, இதனைக் குறிப்பிட்டே ஆக வேண்டும், மக்கள் சீனக் குடியரசு (*PRC*), 1949 செப்டம்பர் 21 அன்று, நிறுவப்பட்டதாகும்.  

## சான்றாதாரங்கள்
# அமெரிக்க காட்சிப்பந்தய ஓட்டப்புறா



**அமெரிக்க காட்சிப்பந்தய ஓட்டப்புறா** *(American Show Racer)* மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. சோ பென் ரேசர், கண்ணியமான பறவை என்ற பெயர்களாலும் இப்பறவை அழைக்கப்படுகிறது. கி.பி. 1952ல் இவ்வகைப் புறா வளர்ப்பவர்களுக்கான சங்கம் அமெரிக்காவில் நிறுவப்பட்டது. நவம்பர் 2007ல் கலிபோர்னியாவில் நடந்த கண்காட்சியில் 150 புறாக்கள் 15 வளர்ப்பாளர்களால் கண்காட்சிக்கு வைக்கப்பட்டன.
# ஆங்கிலேய கேரியர்



**இங்கிலீஸ் கேரியர் புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இங்கிலீஸ் கேரியர் மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை நீண்ட கழுத்து, நீண்ட மெல்லிய உடலைப் பெற்றுள்ளன.  

## வரலாறு
இவ்வினமானது பெர்சியன் கேரியர், பாக்தாத் கேரியர் மற்றும் போவிட்டர் இனங்களிலிருந்து உருவானதாகும்.  

## வடிவமைப்பு

மற்ற புறா இனங்களை விட இவை தமது வாயை அகலமாக 1.9 செ.மீ.க்கு திறக்க வல்லவை. இவற்றின் உயரம் 44 முதல் 47 செ.மீ. ஆகும்.
# வாமதேவர்

**வாமதேவர்** (Vamadeva) வேதகால ரிக் வேதத்தில் குறிப்பிட்டுள்ள முனிவர்களில் ஒருவர். வாமதேவர் சப்தரிஷிகளில் ஒருவராகக் கருதப்படுகிறார். ரிக் வேதத்தின் நான்காம் மண்டலம் மற்றும் பிரகதாரண்யக உபநிடதம் மற்றும் ஐதரேய உபநிடதங்களில் வாமதேவ முனிவரின் பெயர் பல இடங்களில் காணப்படுகிறது. இவரது தந்தையின் பெயர் கௌதம முனிவர். இவரது உடன்பிறப்பான நோதாவையும் ரிக் வேதம் குறிப்பிடுகிறது.  

## பௌத்தத்தில் வாமதேவ முனிவர்
பௌத்த நூலான வினய பிடகத்தில் (I.245)கௌதம புத்தர் வாமதேவர், விசுவாமித்திரர், ஜமதக்கினி, அங்கரிசர், பாரத்துவாசர், காசிபர், பிருகு போன்ற முனிவர்களை வணங்கி மரியாதை செய்ததாகக் குறிப்பிடப்படுகிறது. "  

## இதனையும்
- இருக்கு வேத கால முனிவர்கள்

## மேல் வாசிப்பிற்கு
- *Dictionary of Hindu Lore and Legend* by Anna Dallapiccola
# வார்ப்புரு:வேதிச்செயலிகள்


| title = வேதிச்செயலிகள்  
| listclass = hlist  

| group1 = இரத்தச் செயலிகள்  
| list1 =  
- சயனோசன் குளோரைடு
- ஐதரசன் சயனைடு

| group2 = கொப்புளம் உருவாக்குபவை  
| list2 =  
- Ethyldichloroarsine (ED)
- Methyldichloroarsine (MD)
- Phenyldichloroarsine (PD)
- Lewisite (L)
- Sulfur mustard (HD H HT HL HQ)
- Nitrogen mustard
  - HN1
  - HN2
  - HN3

| group3 = நரம்புகளைத் தாக்குபவை  
| list3 =  

| group4 = தடிப்புச் சொறி செயலிகள்  
| list4 =  
- Phosgene oxime (CX)

| group5 = நுரையீரலைத் தாக்குபவை  
| list5 =  
- குளோரின்
- Chloropicrin (PS)
- Phosgene (CG)
- Diphosgene (DP)
- இருகந்தகப் பதின்புளோரைடு

| group6 = திறனறு செயலிகள்  
| list6 =  
- Agent 15 (BZ)
- Dimethylheptylpyran (DMHP)
- EA-3167
- Kolokol-1
- லைசெர்ஜிக் ஆசிட் டைதைலமைடு
- PAVA spray
- Sleeping gas

| group7 = கலவரக் கட்டுப்பாடு  
| list7 =  
- மிளகு தெளிப்பு
- CS
- CN (mace)
- CR

}}<noinclude>  

</noinclude>
# இனப்பூண்டு



**இனப்பூண்டு** (*Chives*) பொதுவாக இதை **வெங்காயப் பூண்டு** (*Allium schoenoprasum*) என்றும் அழைக்கப்படுகிறது. 'அல்லியம்' பேரினத்தைச் இது, ஒரு சமையலுக்கு பயன்படுத்தப்படும் இனமாகும். பல்லாண்டுத் தாவரமான (*Perennial plant*) இது, ஐரோப்பா, ஆசியா, மற்றும் வட அமெரிக்காவின் பெரும்பகுதியில் இயற்கையாக பரந்த அளவில் உள்ளது. வெங்காயப் பூண்டு இனமான இது, முற்காலத்திலிருந்து, இக்காலம் வரையில் உலகிலுள்ள ஒரே தாவரமாகும்.
# புர்கான் முசாபர் வானி



**புர்கான் முசாபர் வானி** (Burhan Muzaffar Wani), எனப்படும் **புர்கான் வானி**, இந்தியாவிற்கு எதிராக ஆசாத் காஷ்மீரில் இயங்கும் ஹிஸ்புல் முஜாகிதீன் தீவிரவாத அமைப்பின் முக்கிய இந்தியத் தலைவர்களில் ஒருவர் ஆவார்.இந்தியாவின் ஆட்சிக்குட்பட்ட ஜம்மு காஷ்மீர் குறித்து சமூக ஊடகங்களில், புகைப்படங்கள் மற்றும் காணொளிகள் மூலம் காஷ்மீரி மக்களைக் கவரும் வகையில் இந்தியாவிற்கு எதிரான கருத்துக்களை பரப்பி வந்தவர். புர்கான் வானி 8 சூலை 2016 அன்று இந்தியப் பாதுகாப்புப் படையினரால் சுட்டுக் கொல்லப்பட்டார் புர்கான் வானியின் இறப்பின் காரணமாக காஷ்மீர் சமவெளியில் தொடர் வன்முறை வெடித்தது 53 நாட்கள் தொடர்ந்த வன்முறையால், அரசு பிறப்பித்த ஊரடங்கு உத்தரவு, 31 ஆகஸ்டு 2016 அன்று காஷ்மீரின் சில பகுதிகளில் விலக்கிக் கொள்ளப்பட்டது.  

## வரலாறு
புர்கன் வானி, ஜம்மு காஷ்மீர் மாநிலத்தின்ம் புல்வாமா மாவட்டத்தில் உள்ள *திரால்* பகுதியின் *தாத்சரா* கிராமத்தில் ஒரு பள்ளி முதல்வருக்குப் பிறந்தவர்.  
புர்கான் வானி தனது பதினைந்தாவது வயதில் வீட்டைத் துறந்து, 2011ஆம் ஆண்டில் ஆசாத் காஷ்மீருக்குச் சென்று, பாகிஸ்தானை தளமாகக் கொண்டு, இந்தியாவிக்கு எதிராக செயல்படும் ஹிஸ்புல் முஜாகிதீன் தீவிரவாத அமைப்பில் இணைந்து, சமூக ஊடகங்களில் பிரபலமானார். புர்கான் வானி, சமூக ஊடகங்களில் இந்தியாவுக்கு எதிரான புகைப்படங்களையும், காணொளிக் காட்சிகளையும் வெளிப்படுத்தியதின் மூலம் காஷ்மீரில் மிகவும் பிரபலமானார். ஒரு காணொளியில் தெற்கு காஷ்மீர் பகுதியிலிருந்து ஹிஸ்புல் முஜாகிதீன் இயக்கத்திற்கு முப்பது இளைஞர்களை சேர்வதற்கு கோரிக்கை விடுத்திருந்தார். இதனால் தேடப்படும் குற்றவாளியாக அறிவிக்கப்பட்ட புர்கான் வானியைக் குறித்து தகவல் சொல்பவர்களுக்கு இந்திய அரசு ரூபாய் பத்து இலட்சம் வெகுமதியாக அறிவித்திருந்தது.  

## இறப்பு
புர்கான் வானியுடன் மேலும் இரண்டு தீவிரவாதிகளை, *கோகெர்நாக்* பகுதியில் உள்ள *பூம்தூரா* கிராமத்தில், 8 சூலை 2016 அன்று பாதுகாப்பு படையினரால் சுட்டுக் கொல்லப்பட்டார்.  

## இறப்புக்குப் பின்னர்

9 சூலை 2012 அன்று புர்கான் வானியின் சவ ஊர்வலத்தில் பெரும் எண்ணிக்கையில் மக்கள் கலந்து கொண்டனர்.  
புர்கான் வானியின் பிணத்தை புதைப்பதற்கு முன்பு, அவரது உடலை பாகிஸ்தான் நாட்டுக் கொடியால் போர்த்தப்பட்டதாக கூறப்படுகிறது. வன்முறைக் குழுக்களால், அமர்நாத் யாத்திரையில் கலந்து கொண்டவர்களின் முகாம்கள், அரசு அலுவலகங்கள், காவல் நிலையங்கள், பாதுக்காப்பு படையினரின் முகாம்கள் கல் வீச்சால் தாக்கப்பட்டது. காஷ்மீரில் இணையதள சேவை முடக்கப்பட்டது. ஸ்ரீநகர் – ஜம்மு நெடுஞ்சாலை மூடப்பட்டது. மேலும் போக்குவரத்து வசதியில்லாததால், அமர்நாத் யாத்திரீகர்கள் சொந்த ஊருக்கு செல்ல இயலாது தொடர்ந்து பெரும் அல்லல் உற்றனர். அரசுப் பணியிலிருந்த 200க்கும் மேற்பட்ட காஷ்மீர பண்டிதர்கள் இரவு நேரங்களில் அரசு முகாம்களில் தங்கியிருந்தனர். 15 சூலை 2016 முதல் ஜம்மு காஷ்மீரின் அனைத்து மாவட்டங்களில் தடை உத்திரவு அமல்படுத்தப்பட்டது. மேலும் ஜம்மு காஷ்மீரில் அலை பேசி சேவையும் துண்டிக்கப்பட்டது. காஷ்மீரில் 31 ஆகஸ்டு 2016இல் ஊரடங்கு உத்தரவு விலக்கிக் கொள்ளப்பட்டது. மேலும் 7,000க்கும் மேற்பட்ட பொதுமக்கள் காயமடைந்தனர். வன்முறையாளர்களின் கல்வீச்சில் 4,000க்கும் மேற்பட்ட பாதுக்காப்பு படை வீரர்கள் காயமடைந்தனர்.  

## இதனையும் காண்க
- காஷ்மீர் பிரச்சினை
# பாலின அடையாளம்



**பாலின அடையாளம்** *(Gender identity)* என்பது ஒருவர் தன் பாலினத்தை எவ்வாறு உணர்கிறார் அதாவது அடையாளப் படுத்திக் கொள்கிறார் என்பதைக் குறிக்கும். பாலின அடையாளம் ஒருவருக்குப் பிறப்பின்வழி உயிரியலாக அமையும் பாலாக அமையலாம் அல்லது அதில் இருந்து வேறுபடலாம்.  

விளக்கமாக, ஒருவர் தன்னுடய பாலினத்தை எவ்வாறு நடைமுறையில் பட்டறிகிறாரோ அதுவே அவருடய **பாலின அடையாளம்** (*gender identity*) ஆகும். அதாவது, ஒருவர் தான் எந்த பாலைச் சேர்ந்தவர் என்று உணர்கிறாரோ அதுவே அவரின் பாலின அடையாளம் ஆகும். பாலினம் என்பது ஒரு சமூகப் பண்பாட்டு உருவாக்கம் ஆகும். பொதுவாக ஆண், பெண் என்ற இரு பால்கள் மட்டுமே சமூகத்தால் ஏற்கப் படுகின்றன.  

பாலின வெளிப்பாடு என்பது ஒருவரது பாலின அடையாளத்தின் வெளிப்பாடு ஆகும்; ஆனால், இந்நிலை எப்போதும் அமையவேண்டும் என்பதில்லை. ஒருவர் குறிப்பிட்ட பாலினப் பாத்திரத்துக்கு உரிய நடத்தைகளையும் உளப்பான்மைகளையும் தோற்ற நிலைமைகளையும் வெளிப்படுத்தினாலும், அவ்வெளிப்பாடு கட்டாயமாகப் பாலின அடையாளமாக அமையவேண்டியதில்லை. *பாலின அடையாளம்* எனும் சொல்லை முதலில் இராபர்ட் ஜே. சுட்டோல்லர் 1964 இல் உருவாக்கினார்.  

அனைத்து சமூகங்களும் பிற சமூக உறுப்பினர்களில் இருந்து வேறுபடும் அல்லது இணையும் ஒருவரது தன்னடையாளத்தைச் சார்ந்த பாலினக் கருத்தினங்களின் தொகுப்பைக் கொண்டுள்ளது. பெரும்பாலான சமூகங்களில், ஆண், பெண்ணைக் குறிக்கும் இயற்பண்புகளைச் சார்ந்த அடிப்படை பாலினப் பிரிவு நிலவுகிறது; இந்தவகைப் பெண்மை, ஆண்மை எனும் பாலின இருமையை பால், பாலினம் சார்ந்த (பால், பாலின அடையாளம், பாலின வெளிப்பாடு போன்ற) அனைத்துக் கூறுபாடுகளிலும் அனைத்து மக்களும் பின்பற்றுகின்றனர். சிலர் தாம் பிறப்பின்வழி உயிரியலாகப் பெற்ற பால் அமைவை அதன் அனைத்து முகங்களிலும் அடையாளப் படுத்திக் கொள்வதில்லை; இதில் பெயர்பாலினரும் இருமையை ஏற்காத விதிர்பாலினரும் (genderqueer) அடங்குவர். மேலும், சில சமூகங்களின் உள்ள மூன்றாம் பாலினரும் (அலிகளும்) அடங்குவர்.  

வழக்கமாக, பாலின அடையாளம் ஒருவரின் மூன்றாம் அகவையில் தோன்றும். மூன்றாம் அகவைக்குப் பிறகு, இந்நிலையை மாற்றுவது அரிது. 18 மாதத்தில் இருந்து இரண்டு ஆண்டுகளுக்குள்ளாகவே பாலின விழிப்புணர்வோடு சில பாலின வெளிப்பாடுகளைக் கணிசம்மாக அறிந்திருக்கலாம் என ஜான் மோனி குறப்பிடுகிறார்; மூன்றாம் அகவை வரை பாலின அடையாளம் உருவாதல் இல்லை என இலாரன்சு கோகில்ப்பர்கு வாதிடுகிறார். பாலின அடையாளச் சீர்மையாக்கம் நான்காவது அகவை முதல்ஆறாவது அகவை வரை நீடிக்கிறது; மேலும் குமரப் பருவம் வரை தொடர்கிறது. பார்பார நியூமன் இதை நான்கு கட்டங்களாகப் பிரித்துப் பார்க்கிறார்: (1) பாலினக் கருத்தினத்தைப் புரிந்துகொள்ளல், (2) பாலினப் பாத்திரம் குறித்த செந்தரங்களையும் வழமைகளையும் கற்றல், (3) பெற்றோரை இனம்பிரித்து உணர்தல், (4) பாலின விருப்பத் தேர்வை உருவாக்கிக் கொள்ளல்.  

பன்னாட்டு முகமைகளின்ப்டி, எளிய பாலியல் கல்வி, பாலினம், பாலின அடையாளம் பற்றிய விழிப்புணர்வு சார்ந்த விவாதங்களை எழுப்புகிறது.
# ஆங்கிலேய பவுட்டர்



**இங்கிலீஷ் பவுட்டர்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை சார்லஸ் டார்வினின் "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்"(1868) என்ற புத்தகத்தில் குறிப்பிடப்பட்டுள்ளன.  

## வரலாறு
வில்லியம் பேர்ண்ஹார்ட் டாகெட்மெயர் கூற்றுப்படி இவ்வினமானது டச்சு கிராபர், உப்புலோப்பர் மற்று பாரிசிய பவுட்டர் இனங்களை கலப்பினம் செய்ததன் மூலம் உருவானது. இவ்வினங்கள் ஒவ்வொன்றும் 17ம் நூற்றாண்டு முதலே பதிவு செய்யப்பட்டுள்ளன. எனினும் ஜான் மூர் என்பவர் இவை கிராப்பர் மற்றும் ஹார்ஸ்மென் (18ம் நூற்றண்டு இனங்கள்) இனங்களிலிருந்து தோன்றியதாகக் குறிப்பிடுகிறார். நவீனகால கிராப்பர் வகையான நார்விச் கிராப்பர் போன்றவை இங்கிலீஷ் பவுட்டரிலிருந்து தோன்றின.  

சார்லஸ் டார்வின் இவ்வினத்தை பழக்கப்படுத்தப்பட்ட புறாக்களிலேயே தனித்தன்மை வாய்ந்ததாகக் கூறியுள்ளார்.
# பவுட்டர்


பவுட்டர் வகைகள் பெரிய காற்றுப்பைகளைக் கொண்டுள்ளன. தங்கள் அசாதாரண தோற்றம் காரணமாக இவை அலங்கார இனங்களாக மதிக்கப்படுகின்றன. இவை ஐரோப்பாவில் சுமார் 400 ஆண்டுகளாக வளர்க்கப்படுகின்றன.  

## வகைகள்
- புருன்னர் பவுட்டர்
- டச்சு கிராபர்
- எல்ஸ்டர் கிராப்பர்
- இங்கிலீஷ் பவுட்டர்
- காடிடானோ பவுட்டர்
- கென்ட் கிராப்பர்
- கிரானடினோ பவுட்டர்
- ஹோல்லே கிராப்பர்
- ஹார்ஸ்மென் தீஃப் பவுட்டர்
- நார்விச் கிராப்பர்
- ஓல்டு ஜெர்மன் கிராப்பர்
- பிக்மி பவுட்டர்
- பொமரேனியன் பவுட்டர்
- ரிவர்சேவிங் பவுட்டர்
- ஊர்ஸ்பர்க் சீல்டு கிராப்பர்
# ஹெல்மட் (புறா)



**ஹெல்மட்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவை 15 ஆம் நூற்றண்டுவாக்கிலேயே குறிப்பிடப்பட்டுள்ளன. இவ்வினம் ஜெர்மனியில் தோன்றியதாகும். நவீன வகைகள் 20 ஆம் நூற்றாண்டின் பிற்பகுதியில் செம்மைபடுத்தப்பட்டுள்ளன.
# ஆங்கிலேய மேக்பை



**மேக்பைகள்** மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பல ஆண்டுகள் தேர்ந்தெடுத்த இனப்பெருக்க முறையால் உருவாயின. இவற்றை இங்கிலாந்து மற்றும் அமெரிக்காவின் பெரும்பாலான பகுதிகளில் மிகப்பரவலாகக் காண முடியும். இவ்வினமானது, பழைய டம்ப்லர் வகைகளில் ஒன்றாகும், இவை 1900-ம் ஆண்டு டென்மார்க்கிலிருந்து ஜெர்மனி வழியாக வந்தன.
# சி. வி. வி. பந்துலு


**சி. வி. வி. பந்துலு** (*C. V. V. Panthulu*, சூலை 7, 1901 – ) தமிழ்த் திரைப்பட நடிகராவார். 1930 - 1960 காலகட்டத்தில் தமிழ்த் திரைப்படங்களில் முக்கிய கதைப்பாத்திரங்களில் நடித்தார்.  

## நடித்த திரைப்படங்கள்
1. ஸ்ரீ கிருஷ்ண லீலா (1934)
1. திரௌபதி வஸ்திராபகரணம் (1934)
1. தூக்குத் தூக்கி (1935)
1. உஷா கல்யாணம் (1936)
1. மீராபாய் (1936)
1. நந்தகுமார் (1938) - இப்படத்தில் நந்தகோபன் வேடத்தில் நடித்தார்.
1. ஆனந்த ஆஸ்ரமம் (1939)
1. சதி மகானந்தா (1940)
1. விக்ரம ஊர்வசி (1940)
1. ஹரிஹரமாயா (1940)
1. கங்காவதார் (1942) - இப்படத்தில் சிவ பெருமான் வேடத்தில் நடித்தார்.
1. கிருஷ்ணபிடாரன் (1942)
1. ராஜசூயம் (1942)
1. உத்தமி (1943)
1. ஸ்ரீ லட்சுமி விஜயம் (1948)
1. மச்சரேகை (1950)
1. ராஜ விக்கிரமா (1950)
1. இதய கீதம் (1950)
1. ஏழை உழவன் (1952)
1. தர்ம தேவதா (1952)
1. சத்யசோதனை (1953)
# சதபத பிராமணம்


**சதபத பிராமணம்** என்பது வேதக் கிரியைகள், சுக்ல யசுர் வேதத்தோடு தொடர்புடைய வரலாறுகள் தொன்மங்கள் ஆகியவற்றை விளக்கும் ஒரு உரைநடை நூல் ஆகும். இதன் பெயர் "நூறு பகுதிகளைக் கொண்ட பிராமணம்" என்னும் பொருள் கொண்டது. இந்நூல், பலிபீடங்களை உருவாக்குதல், சடங்குப் பொருட்கள், சடங்குகளுக்கான மந்திரங்கள், சோம பானம் என்பவற்றோடு சடங்குகளின் ஒவ்வொரு அம்சம் தொடர்பிலுமான குறியீடுகள் குறித்தும் விரிவாக விளக்குகின்றது.  

## காலம்
மொழியியல் அடிப்படையில் சதபத பிராமணம் வேதகால சமசுக்கிருதத்தின் பிராமணக் காலத்தின் பிற்பகுதியைச் சேர்ந்தது. இது இந்தியாவின் இரும்புக் காலத்தில் பொ.கா.மு. (பொதுக் காலத்துக்கு முன்) 8வது முதல் 6வது நூற்றாண்டு வரையான காலப்பகுதியாகும். ஜான் என். பிரேமெர் இதன் காலம் ஏறத்தாழ பொ.கா.மு. 700 என்கிறார். இப்பிராமணத்தின் வாஜசனேயி மாத்தியந்தின உரையை ஆங்கிலத்தில் மொழிபெயர்த்தவரான ஜூலியஸ் எக்கெலிங் என்பார் இதன் சில பகுதிகள் மிகப் பழையவை எனினும், பிந்திய பகுதிகள் பொ.கா.மு. 300 காலப்பகுதிக்குரியவை எனக் கூறுகின்றார்.  

## உள்ளடக்கம்
இப்பிராமணம் இரண்டு வேறுபட்ட வடிவங்களில் கிடைத்துள்ளது. ஒன்று "வாஜசனேயி மாத்தியந்தின" வடிவம் மற்றது "காண்வ" வடிவம். "வாஜசனேயி மாத்தியந்தின" 100 அத்தியாயங்களையும், 14 காண்டங்களில் 7,624 காண்டிகங்களையும் கொண்டது. "காண்வ" வடிவத்தில் 104 அத்தியாயங்களும், 17 காண்டங்களில் 6,806 காண்டிகங்களும் உள்ளன.  

மாத்தியந்தின வடிவத்தின் 14 காண்டங்களையும் இரண்டு முக்கிய பகுதிகளாகப் பிரிக்கலாம். முதல் ஒன்பது காண்டங்களும் இப்பிராமணத்துக்கு இணையான யசுர் வேதத்தின் சங்கிதையின் முதல் 18 காண்டங்களும் உரை விளக்கங்கள் ஆகும். ஏனைய ஐந்து காண்டங்களில் 14வது காண்டத்தின் பெரும்பகுதியாகக் காணப்படும் பிருகதாரண்யக உபநிடதத்தைத் தவிர மேலதிக விவரங்களும், சடங்கு சார்ந்த புதிய விடயங்களும் அடங்குகின்றன.  

இந்த நூலில் உள்ள ஆர்வத்துக்குரிய பகுதிகளில், மனுவின் பெருவெள்ளம், படைப்பு என்பன தொடர்பான தொன்மங்களையும் உள்ளடக்கிய தொன்மப் பகுதிகள் முக்கியமானவை. படைப்பு தொடர்பான தொன்மம் பிற படைப்புத் தொன்மங்களுடன் பல ஒப்புமைகளைக் கொண்டுள்ளது. நீர் மூலப் பயன்பாடு (விவிலியத்தை ஒத்தது), ஒளியும் இருளும் தொடர்பான விளக்கம், நல்வினை தீவினைப் பிரிவுகள், காலம் குறித்த விளக்கம் என்பன மேற்கூறிய ஒப்புமைகளுட் சில.  

## இதனையும் காண்க
- பிராமணம்
# நன் (புறா)


**நன் புறா** (*Nun pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. மேலும், இவை * ஐரோப்பா கண்டத்தில் 'டச்சு ஷெல் புறா' * என்று அறியப்படுகின்றன. நன் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். நன் புறா பழமையான இனங்களில் ஒன்றாகும், இவை முதலில் ஒரு கண்காட்சி புறாவாக உருவாக்கப்படுவதற்கு முன் டம்ப்லர் புறாவாக இருந்தன.  

## வடிவமைப்பு

இவற்றின் கழுத்தின் பிற்பகுதியில் காணப்படும் இறகுகளால் இப்பெயரைப் பெற்றுள்ளன. 20ம் நூற்றாண்டின் ஆரம்பத்தில் டச்சு செல் புறா என்று ஐரோப்பியக் கண்டத்தில் அழைக்கப்பட்டன. இவை டம்ப்லர் புறாக்களை ஒத்துள்ளன. from which this breed of pigeon originated; தலை, வால் மற்றும் சிறகுகள் மட்டுமே இந்நிறத்தைக் கொண்டிருக்க வேண்டும். டம்ப்லர், மேக்பை மற்றும் இவ்வினம் ஆகிய மூன்றும் அதிக உயரத்தில் பறக்க வல்லவையாக உள்ளன. பிரித்தானிய நன் கிளப்பின் அளவின்படி இதன் உயரம் தலை முதல் கால் வரை 9 அங்குலமும், மார்பிலிருந்து வால் வரை 10 அங்குலமும் இருக்க வேண்டும். பெண், இளம் புறாக்களும் இதே அளவில் இருக்க வேண்டும். அலகு நேராக ஆனால் தடித்ததாக இருக்க வேண்டும், மற்றும் கண்கள் முத்து வெள்ளை நிறத்தில் இருக்க வேண்டும்.  

சார்லஸ் டார்வின் தனது "தி வேரியேசன் ஆஃப் அனிமல்ஸ் அன்ட் பிலான்ட்ஸ் அன்டர் டொமஸ்டிகேசன்" புத்தகத்தில் எப்படி நன் மற்றும் காலர் புறா (Jacobin Pigeon) புறா இனங்கள் அவை தோன்றிய மாடப் புறா இனத்தை விட குறைவான வால் முதுகெலும்புகளைப் பெற்றுள்ளன எனக் குறிப்பிட்டுள்ளார்.
# ஆர்மீனிய கரணப் புறா

**ஆர்மீனிய கரணப் புறா** (*Armenian Tumbler pigeon*) அவற்றின் நிறத்திற்காகவும், பறக்கும் திறனுக்காகவும் ஆர்மீனியாவில் வளர்க்கப்பட்டன.  

## வடிவமைப்பு
ஆர்மேனிய கரணப் புறா புறாக்கள் தனித்துவமான அடையாமாக, கருப்பு வால் கருப்பு கழுத்துடனும் அல்லது மஞ்சள் வால் மஞ்சள் கழுத்துடனும் காணப்படுகின்றன.  

## பறக்கும் திறன்
இவை 2 முதல் 3 மணி நேரம் பறக்கும் திறன் படைத்தவை. இவற்றால் பறக்கும்போது சுழல முடியும்.
# ஆஸ்திரேலியன் பெர்ஃபார்மிங் டம்ப்லர்


**ஆஸ்திரேலியன் பெர்ஃபார்மிங் டம்ப்லர் புறா** (*Australian Performing Tumbler pigeon*) பல ஆண்டுகள் தேர்ந்தெடுத்த இனப்பெருக்க முறையால் ஆஸ்திரேலியாவில் உருவாயின. இவை இறக்குமதி செய்யப்பட்ட டம்ப்லர் புறாக்களில் இருந்து உருவாயின. இவை நியூ சவுத் வேல்ஸ் மற்றும் குயின்ஸ்லாந்து போன்ற ஆஸ்திரேலிய மாநிலங்களில் மிக பிரபலமானவையாக உள்ளன.
# டான்சிக் ஹைஃப்ளையர்


**டான்சிக் ஹைஃப்ளையர் புறா** (*Danzig Highflyer pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. டான்சிக் ஹைஃப்ளையர் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பறத்தல் மற்றும் கண்காட்சி என இருவகையாகப் பிரிக்கப்பட்டுள்ளன.  

## வரலாறு
இவை 1807ல் டான்சிக் பகுதியில் உருவானதாகக் கருதப்படுகிறது. போலந்தில் உள்ள கலிசியா பகுதியில் உருவானதாகவும் சொல்லப்படுவது உண்டு.
# டோனெக்


**டோனெக் புறா** (*Donek pigeon*) பல ஆண்டுகள் தேர்ந்தெடுத்த இனப்பெருக்க முறையால், மாசிடோனியாவில் உருவாயின. டோனெக் என்பது மாசிடோனிய மொழியில் "வானத்தில் இருந்து கீழே விழுவது" எனப் பொருள்படும். டோனெக் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை வான் சாகசங்களுக்காக அறியப்பட்டவையாகும்.
# சுழல் கரணப் புறா


**சுழல் கரணப் புறா** (*Roller pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. சுழல் கரணப் புறாவும் அனைத்து பழக்கப்படுத்தப்பட்ட பிற புறாக்களும் மாடப் புறாவிலிருந்து உருவானவையாகும். இவை காற்றில் கரணமடிக்கும் திறன் கொண்டவையாகும்.  

## வகைகள்
- பர்மிங்கம் சுழல் கரணப் புறா
- கலட்சு சுழல் கரணப் புறா
- கீழை சுழல் கரணப் புறா
- பார்லர் சுழல் கரணப் புறா
# ஏரண இணைப்பி

முறைமை ஏரணத்தில் (formal logic) அல்லது இயற்கை மொழியில், **ஏரண இணைப்பி** (logical connective) என்பது இரண்டு அல்லது மேற்பட்ட வசனங்களை இணைத்து இலக்கணக் விதிக்கு உட்பட்ட இன்னுமொரு வசனத்தை உருவாக்கப் பயன்படும் சொல் அல்லது குறியீடு ஆகும்.  

எதிர்மறை/இல்லை (negation), இணையல்/உம் (conjunction), பிரிப்பிணைப்பு/அல்லது (disjunction), நிபந்தனை (conditional), இரு நிபந்தனை (bi-conditional) பொதுவாகப் பயன்படுத்தப்படும் இணைப்பிகள் ஆகும்.  

ஏரண இணைப்பிகளும் அளவாக்கிகளும் (quantifiers) முறைமை ஏரணத்தில் பயன்படும் இரண்டு முதன்மை ஏரண மாறிலிகள் (logical constants) ஆகும்.
# கார்னியா புறா


**கார்னியா புறா** (*carneau pigeon*) பல ஆண்டுகள் தேர்ந்தெடுத்த இனப்பெருக்க முறையால் ஊணுக்காக உருவாக்கப்பட்டவையாகும். கார்னியா புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவ்வினம் அதன் பெரிய அளவுக்காகவும், ஊண் உற்பத்திக்காகவும் அறியப்படுகிறது  

## வரலாறு
இவ்வினம் வடக்கு பிரான்சு மற்றும் தெற்கு பெல்ஜியத்தில் உருவானது.
# பிரெஞ்சு மான்டைன்


**பிரெஞ்சு மான்டைன் புறா** (*French Mondain pigeon*) பல ஆண்டுகள் தேர்ந்தெடுத்த இனப்பெருக்க முறையால் உருவாயின. பிரெஞ்சு மான்டைன் புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை பிரான்சு நாட்டில் உருவாக்கப்பட்ட இனமாகும். இவை அமெரிக்க , ஐரோப்பிய பிரெஞ்சு மான்டைன் என இரு வகைப்படும். தென்னாப்பிரிக்காவைச் சேர்ந்த பீட்டர் ஆ டு டெயிட் என்பவர் "முபாசா" என்ற உலக சாதனை பிரெஞ்சு மான்டைனை வைத்துள்ளார். இப்பறவையானது 2010ம் ஆண்டு பிரசெல்சு, பெல்ஜியத்தில் "சர்வதேசப் புறா விருதை வென்றது". அவர் பொதுவாக உலகம் முழுவதும் இந்த இனத்தில் வல்லுநராக அறியப்படுகிறார்.
# அரச புறா


**அரச புறா** (*King pigeon*) பல ஆண்டுகள் தேர்ந்தெடுத்த இனப்பெருக்க முறையால் ஊனுக்காக உருவாக்கப்பட்டன. அரச புறா மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை அவற்றின் பெரிய அளவிற்காக அறியப்படுகின்றன.  

## வரலாறு
இவ்வினம் அமெரிக்காவில் உருவானதாகும். இவை 1890களில் நால்வகைப் புறாக்களிலிருந்து உருவாக்கப்பட்டன. "டச்சஸ் புறா" கருணைக்காக, "வீட்டுப் புறா" விழிப்பிற்காக, "மால்டீசு புறா" இறுக்கத்திற்காக, "ரன்ட் புறா" பெரிய உடல் அளவிற்காக.
# மெய்ப்பொருளியம் (தகவல் அறிவியல்)

கணினியியலும் தகவல் அறிவியலும் **மெய்ப்பொருளியம்** (Ontology) ஒரு குறிப்பிட்ட ஆய்வுப் பொருள் அரங்கத்தின் (particular problem domain's) உருமாதிரியாக்க மூலங்களை (representational primitives) வரையறை செய்கின்றது. பொதுவாக இந்த உருமாதிரியாக்க மூலங்கள் வகுப்புகள் (classes/types/sets), பண்புகள் (properties/attributes) மற்றும் உறவுகள் (relationships) ஆகும். உருமாதிரியாக்க மூலங்களின் வரையறைகள், அவற்றின் பெயர்களை, பொருளை, அவற்றுக்குரிய கட்டுப்பாடுகளை, அவை எப்படி ஏரண முறையில் பயன்படுத்தப்படும் என்பதை வரையறை செய்யும்.  

செயற்கை அறிவுத்திறன், பொருளுணர் வலை, தொகுப்புப் பொறியியல், நூலகவியல், நல தகவலியல் உட்பட்ட துறைகள் மெய்பொருளியங்களை உருவாக்கி, அத் துறைகளில் சிக்கல் தீர்வுக்குப் பயன்படுத்துகின்றன.  

## கூறுகள்
பல மெய்பொருளியங்களின் கட்டமைப்புக்கள் ஒத்த கூறுகளைக் கொண்டுள்ளன. பின்வரும் கூறுகள் பரவலாகப் பயன்படுத்தப்படுகின்றன.  

- தனியன்கள் - Individuals
- வகுப்புகள் - Classes/Types/Sets
- பண்புகள் - Properties/Attributes
- உறவுகள் - Relations
- செயற்கூற்று குறிச்சொற்கள் - Functional terms
- கட்டுப்பாடுகள் - Restrictions
- விதிகள் - Rules
- அடிக்கோள்கள் - Axioms
- நிகழ்வுகள் - Events

## துறைகள் வாரியாக மெய்ப்பொருளியங்கள்
- உயிரியல் - Open Biomedical Ontologies - OBO Foundry
- வேளாண்மையியல் - AGROVOC
- பண்பாட்டு மரபுரிமை -CIDOC Conceptual Reference Model

- International Electrotechnical Commission - IEC 61360-4 - IEC/SC 3D - Common Data Dictionary (CDD - V2.0018.0002)- https://cdd.iec.ch/

- சொல்வலை

- பொருள் இலக்கணம்
# கொல்லேறு ஏரி



**கொல்லேறு ஏரி** (*Kolleru Lake, தெலுங்கு: కొల్లేరు సరస్సు*), இது இந்தியாவின் ஆந்திரப் பிரதேச மாநிலத்திலுள்ள, மேற்கு கோதாவரி மாவட்ட தலைநகரான ஏலூரு நகரத்தில் இருந்து 15 கிலோ மீட்டர் தொலைவில் அமைந்துள்ளது. கிருஷ்ணா மற்றும் கோதாவரி ஆற்றின் படுகையின் இடையே அமைந்துள்ள கொல்லேறு ஏரி, இந்தியாவின் பெரிய நன்னீர் ஏரிகளில் ஒன்றாகும்.  

## சான்றாதாரங்கள்
# மீத்தைல் பியூட்டைரேட்டு



**மெத்தில் பியூட்டைரேட்டு** *(Methyl butyrate)* என்பது C<sub>5</sub>H<sub>10</sub>O<sub>2</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பியூட்டைரிக் அமிலத்தின் மெத்தில் எசுத்தரான இந்த எசுத்தர் சேர்மம் மெத்தில் பியூட்டனோயேட்டு என்ற பெயராலும் அழைக்கப்படுகிறது. பிற எசுத்தர்களைப் போல பழச்சுவையுடன் காணப்படும் மெத்தில் பியூட்டைரேட்டு, ஆப்பிள் அல்லது அன்னாசிப் பழத்தின் இனிப்பு வாசனையை வெளிப்படுத்துகிறது . அறை வெப்பநிலையில் நிறமற்றதாகவும் தண்ணிரில் சிறிதளவே கரையக்கூடிய நீர்மமான இச்சேர்மம், தண்ணிரின் மேல் எண்ணெய்ப்பசையுள்ள ஒர் அடுக்காக மிதக்கிறது. தீப்பிடித்து எரியக்கூடிய சேர்மமாக இருப்பினும் 30 பாகை செல்சியசு வெப்பநிலையில் 40 மி.மீHg ஆவியழுத்தம் கொண்டிருக்கிறது. எனவே, மெத்தில் பியூட்டைரேட்டை அறைவெப்பநிலையில் கையாளும் போது மிகுந்த எச்சரிக்கையுடன் இருக்கவேண்டும் .  

தாவரப் பொருட்களில், குறிப்பாக அன்னாசிப் பழத்தில் மெத்தில் பியூட்டைரேட்டு சிறிதளவு காணப்படுகிறது . தாவர எண்ணெய்களை காய்ச்சிவடித்தல் மூலம் இதைத் தயாரிக்கமுடியும். வாசனைப் பொருளாகவும் , உணவுக்கு நறுமணம் சேர்க்கும் பொருளாகவும் பயன்படுவதால், மெத்தில் பியூட்டைரேட்டை பெருமளவில் தயாரிக்கிறார்கள்.  

பயோடீசலில் காணப்படும் பெரிய கொழுப்பு அமில மெத்தில் எஸ்டர்களை எரிப்பதற்கான ஒரு துணை எரிபொருள் கூறாக எரிபொருள் ஆய்வுகளில் இது பயன்படுத்தப்பட்டு வருகிறது. எனினும், குறுகிய சங்கிலி நீளம், எரிபொருள்களின் எதிர் வெப்பநிலைக் குணகத்தை நன்கு உற்பத்தி செய்யாமைப் பண்பு, ஆரம்பத்திலேயே CO2 உருவாக்கம் போன்ற தன்மைகளால் மெத்தில் பியூட்டைரேட்டு ஒரு பொருத்தமற்ற பயோடீசல் துணை எரிபொருளாகக் கருதப்படுகிறது